Diari Oficial de la Generalitat Valenciana


Sumari del DOGV 4035, del 04-07-2001 (2001/6554)

Informació pública de la modificació de programa i conveni per al desenvolupament de l'actuació integrada del polígon industrial Los Azarbes a Dolores.
-------------------------------------------------------------------------------------------------------------------------------------------------------

### Dades del document

Número de DOGV
:   4035

Data del DOGV
:   04-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6554


Organisme emissor
:   Ajuntament de Dolores

Tipus de document
:   Anunci

Informació pública de la modificació de programa i conveni per al desenvolupament de l'actuació integrada del polígon industrial Los Azarbes a Dolores. [2001/M6554]
  
En sessió plenària celebrada el passat 6 d'octubre de 1997 es va aprovar el programa de desenvolupament de l'actuació integrada del sector d'ús industrial Los Azarbes, i es va adjudicar la condició d'agent urbanitzador del sector a l'Ajuntament de Dolores, en règim de gestió directa i supeditant la seua eficàcia a l'aprovació definitiva del pla parcial i expedient d'homologació que formaven part de l'alternativa tècnica.
  
La dita aprovació definitiva es va produir el 30 de juliol de 1999 per la Comissió Territorial d'Urbanisme a Alacant de la Conselleria d'Obres Públiques, Urbanisme i Transports de la Generalitat Valenciana.
  
Mitjançant Decret número 130/2001, de 18 de juny, aquesta alcaldia ha resolt:
  
- Aprovar el document de modificació de programa i conveni per al desenvolupament de l'actuació integrada del polígon industrial Los Azarbes a Dolores que es troba en l'expedient.
  
- Sotmetre a informació pública, per termini de 20 dies, a comptar des de la publicació d'aquest anunci en el Diari Oficial de la Generalitat Valenciana, la modificació del programa esmentat, per tal de convocar licitació per a la cessió de la condició d'agent urbanitzador.
  
El règim d'aquesta convocatòria, de conformitat amb el que disposa l'article 45 de la Llei 6/1994, de 15 de novembre, Reguladora de l'Activitat Urbanística a la Comunitat Valenciana, serà el següent:
  
Durant la informació pública s'admetran tant al·legacions com modificacions no substancials a l'alternativa tècnica exposada al públic i, després que aquesta concloga, els qui, sent o no propietaris del terreny, tinguen interés a competir per ser seleccionats com a adjudicataris del corresponent programa, podran presentar proposicions juridicoeconòmiques.
  
Durant tot el procediment podran ser objecte de pública consulta, en l'ajuntament, les al·legacions i alternatives tècniques que s'hi presenten.
  
Es podran presentar les propostes de modificació de l'alternativa tècnica i al·legacions durant 20 dies, comptats des de l'última publicació de l'edicte. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis no admeten pròrroga, en quedar expressament descartada l'admissió d'alternatives en competència.
  
Les eventuals propostes de modificació de l'alternativa tècnica es presentaran a la vista, acompanyades, si escau, de projectes complementaris. Les proposicions juridicoeconòmiques s'han de presentar en plica tancada amb la documentació dels apartats C) i D) de l'article 32 de la LRAU, en els termes que figuren en l'expedient.
  
L'acte d'obertura de pliques tindrà lloc en la següent hàbil a la conclusió del termini per a presentar-les.